A Törvényszék (kibővített negyedik tanács) 2018. július 13‑i ítélete – Bourdouvali és társai kontra Tanács és társai
(T‑786/14. sz. ügy)
„Szerződésen kívüli felelősség – Gazdaság‑ és monetáris politika – Ciprusi stabilitási támogatási program – Az EKB Kormányzótanácsának a Ciprusi Központi Bank kérelmét követően rendkívüli likviditási segítségnyújtásról szóló határozata – Az Eurócsoport 2013. március 25‑i, április 12‑i, május 13‑i és szeptember 13‑i Ciprusra vonatkozó nyilatkozatai – 2013/236/EU határozat – A konkrét gazdaságpolitikai feltételekről szóló, a Ciprusi Köztársaság és az Európai Stabilitási Mechanizmus között 2013. április 26‑án kötött egyetértési megállapodás – A Törvényszék hatásköre – Elfogadhatóság – Alaki követelmények – A belső jogorvoslati lehetőségek kimerítése – Magánszemélyek számára jogokat keletkeztető jogszabály kellően súlyos megsértése – A tulajdonhoz való jog – Jogos bizalom – Egyenlő bánásmód”
1.      Kártérítési kereset – Tárgy – Az Uniónak betudható kár megtérítésére irányuló kérelem – Az uniós bíróság hatásköre – A nemzeti hatóságok által okozott károk miatti kártérítési kérelem – A nemzeti bíróságok hatásköre
(EUMSZ 268. cikk, és EUMSZ 340. cikk, harmadik és negyedik bekezdés)
(lásd: 77–80. pont)
2.      Kártérítési kereset – Tárgy – Az európai stabilizációs mechanizmus létrehozásáról szóló szerződésben rájuk ruházott feladatok teljesítése során a Bizottság, illetve az Európai Központi Bank által okozott kár megtérítésére irányuló kérelem – Elfogadhatóság
(EUMSZ 268. cikk, és EUMSZ 340. cikk, második bekezdés)
(lásd: 81. pont)
3.      Kártérítési kereset – Önálló jelleg – A megsemmisítés iránti keresettől való eltérés – Alperesi minőség – A meghatározás szempontjai
(EUMSZ 263., EUMSZ 268. és EUMSZ 340. cikk, második bekezdés)
(lásd: 105–108. pont)
4.      Kártérítési kereset – Tárgy – Az uniós jog által ráruházott hatáskörök gyakorlása során az eurócsoport által okozott kár megtérítésére irányuló kérelem – Elfogadhatóság
(EUSZ 3. cikk; EUMSZ 119. cikk, (2) bekezdés; EUMSZ 137. cikk, és EUMSZ 268. cikk; az EU‑Szerződéshez és az EUM‑Szerződéshez csatolt 14. jegyzőkönyv, 1. cikk)
(lásd: 109. pont)
5.      Gazdaság‑ és monetáris politika – Monetáris politika – A monetáris politikák összehangolása – Az eurót hivatalos pénznemként használó tagállamoknak az eurócsoport keretében tartott informális ülése – Tárgy – Összetétel
(EUMSZ 137. cikk; az EU‑Szerződéshez és az EUM‑Szerződéshez csatolt 14. jegyzőkönyv, 1. cikk; az európai stabilizációs mechanizmus létrehozásáról szóló szerződés, 5. cikk, (1) bekezdés)
(lásd: 119–121. pont)
6.      Gazdaság‑ és monetáris politika – Gazdaságpolitika – Gazdaságpolitikák összehangolása – Európai Stabilitási Mechanizmus – Hatáskörmegosztás a pénzügyi támogatás nyújtása terén – A nemzetközi közjog alá tartozás – A stabilitási mechanizmusról szóló szerződésben rájuk ruházott feladatok alapján általuk elkövetett cselekmények a Bizottságnak és az Európai Központi Banknak való betudhatósága – Kizártság
(Az európai stabilizációs mechanizmus létrehozásáról szóló szerződés, 13. cikk, (4) bekezdés)
(lásd: 124., 125., 166. pont)
7.      Gazdaság‑ és monetáris politika – Monetáris politika – Végrehajtás – A pénzügyi stabilitás és a fenntartható növekedés helyreállítása céljából Cipruson végrehajtandó egyedi intézkedések – Valamely nemzeti bank tevékenységeinek a nemzeti központi bankba történő integrálása és az utóbbiban a betétek részvényekké történő átalakítása – Az érintett tagállam mérlegelési mozgásterének hiánya
(EUMSZ 136. cikk, (1) bekezdés; 2013/236 tanácsi rendelet, 2. cikk, (6) bekezdés, b) és d) pont)
(lásd: 177–180., 185. és 190. pont)
8.      Gazdaság‑ és monetáris politika – Gazdaságpolitika – Gazdaságpolitikák összehangolása – Európai Stabilitási Mechanizmus – Új feladatok kijelölése a Bizottság és az Európai Központi Bank számára – Az EU‑ és az EUM‑Szerződés által ezen intézményekre ruházott hatáskörökre gyakorolt hatás hiánya – Az említett feladatok végrehajtásával kapcsolatos jogellenesség kártérítési kereset keretében való érvényesíthetősége
(EUSZ 17. cikk, (1) bekezdés; EUMSZ 282. cikk, (2) bekezdés; az európai stabilizációs mechanizmus létrehozásáról szóló szerződés, 13. cikk, (3), (4) és (7) bekezdés)
(lásd: 200–203. pont)
9.      Európai uniós jog – Elvek – Bizalomvédelem – Feltételek – Az adminisztráció által adott pontos ígéretek – Fogalom – Az eurócsoport által adott ígéretek – Bennfoglaltság
(lásd: 204., 205., 403. és 426. pont)
10.    Bírósági eljárás – Keresetlevél – Alaki követelmények – A jogvita tárgyának megjelölése – A felhozott jogalapok rövid ismertetése – Valamely uniós intézmény által állítólagosan okozott károk megtérítésére irányuló keresetlevél – Az intézménynek felrótt magatartás, az okozati összefüggés és az okozott kár tényleges és biztos jellegének azonosítását lehetővé tevő elemek
(A Bíróság alapokmánya, 21. cikk, első bekezdés; a Törvényszék eljárási szabályzata (1991), 44. cikk, (1) bekezdés, c) pont)
(lásd: 214., 215. pont)
11.    Kártérítési kereset – Önálló jelleg – A belső jogorvoslati lehetőségek kimerítése – Kivétel – Az uniós bíróság lehetősége az állítólagos kár természetének és terjedelmének meghatározására
(EUMSZ 268. és EUMSZ 340. cikk; a Törvényszék eljárási szabályzata (1991), 44. cikk, (1) bekezdés, c) pont)
(lásd: 237–240. pont)
12.    Szerződésen kívüli felelősség – Feltételek – Jogellenesség – Kár – Okozati összefüggés – Valamelyik feltétel hiánya – A kártérítési kereset egészének elutasítása
(EUMSZ 340. cikk, második bekezdés)
(lásd: 244. pont)
13.    Gazdaság‑ és monetáris politika – Gazdaságpolitika – Gazdaságpolitikák összehangolása – Európai Stabilitási Mechanizmus – Olyan egyetértési megállapodás megkötése, amely valamely tagállami bank nem biztosított betéteinek részvényekké történő átalakítását, valamint e bank más nem biztosított betéteinek átmeneti befagyasztását írja elő – A betétesek tulajdonhoz való jogával való összeegyeztethetőség – A kevésbé korlátozó intézkedések fennállásának értékelése – A helyzet sürgősségének figyelembevétele
(Az Európai Unió Alapjogi Chartája, 17. cikk, (1) bekezdés, és 52. cikk, (1) bekezdés; az európai stabilizációs mechanizmus létrehozásáról szóló szerződés, 12. cikk)
(lásd: 254., 281., 289., 309. pont)
14.    Alapvető jogok – Az Európai Unió Alapjogi Chartája – A Chartában szereplő jogok és szabadságok gyakorlásának korlátozása – Feltételek – A korlátozás törvényben való előírására vonatkozó követelmény – Terjedelem
(Az Európai Unió Alapjogi Chartája, 52. cikk, (1) és (3) bekezdés)
(lásd: 271. pont)
15.    Szerződésen kívüli felelősség – Feltételek – Technikai döntéseket és összetett értékeléseket igénylő normatív jogi aktus – Magánszemélyek számára jogokat keletkeztető magasabb szintű jogi szabály kellően súlyos megsértése – Az uniós jogalkotó széles mérlegelési jogköre korlátainak nyilvánvaló és súlyos megsértésére vonatkozó követelmény
(EUMSZ 340. cikk)
(lásd: 290. pont)
16.    Gazdaság‑ és monetáris politika – Gazdaságpolitika – Gazdaságpolitikák összehangolása – Európai Stabilitási Mechanizmus – Olyan egyetértési megállapodás megkötése, amely valamely tagállami bank nem biztosított betéteinek részvényekké történő átalakítását, valamint e bank más nem biztosított betéteinek átmeneti befagyasztását írja elő – A betétesek tulajdonhoz való jogával való összeegyeztethetőség – Hasonló helyzetek fennállása – Eltérő bánásmód az euróövezet pénzügyi támogatásban részesülő más tagállamaival szemben – Megsértés – Feltételek
(Az Európai Unió Alapjogi Chartája, 17. cikk, (1) bekezdés; az európai stabilizációs mechanizmus létrehozásáról szóló szerződés, 12. cikk)
(lásd: 310–312. pont)
17.    Megsemmisítés iránti kereset – Jogalapok – Lényeges eljárási szabályok megsértése – Az indokolás hiánya vagy elégtelensége – A bíróság által hivatalból történő vizsgálat
(EUMSZ 263. és EUMSZ 296. cikk)
(lásd: 389. pont)
18.    Intézmények jogi aktusai – Indokolás – Kötelezettség – Terjedelem – Az indokolási kötelezettségnek az adott ügy körülményeire tekintettel való értékelése – Valamennyi releváns ténybeli és jogi elem meghatározásának szükségessége – Hiány
(EUMSZ 296. cikk)
(lásd: 391–394. pont)
19.    Európai Központi Bank – A Központi Bankok Európai Rendszerének hatáskörei – A hitelintézetek feltőkésítésére vagy szanálására vonatkozó feltételek meghatározása – Kizártság
(EUMSZ 282. cikk, (1) bekezdés; EUMSZ 137. cikk, és EUMSZ 268. cikk; az EU‑Szerződéshez és az EUM‑Szerződéshez csatolt 14. jegyzőkönyv, 14.4 cikk)
(lásd: 414–416., és 418. pont)
20.    Intézmények jogi aktusai – Jogi jelleg – A jogi aktus tartalma alapján történő meghatározás – Szándéknyilatkozat, amelyet nem tettek közzé az Európai Unió Hivatalos Lapjának L vagy C sorozatában – A jogi erő hiánya
(lásd: 419. pont)
21.    Európai uniós jog – Elvek – Bizalomvédelem – Feltételek – Nehéz helyzetben lévő tagállam számára nyújtott pénzügyi támogatás, amely a pénzügyi stabilitás helyreállítása céljából e tagállam által elfogadandó egyes intézkedéseknek van alárendelve – Az ilyen intézkedések előírásának hiánya a pénzügyi támogatás más tagállamoknak történő nyújtása során – Megsértés – Hiány
(2013/236 tanácsi határozat)
(lásd: 431., 432. pont)
22.    Európai uniós jog – Elvek – Egyenlő bánásmód – Fogalom – Bizonyítási teher
(Az Európai Unió Alapjogi Chartája, 20. és 21. cikk)
(lásd: 439–441. pont)
23.    Gazdaság‑ és monetáris politika – Monetáris politika – Végrehajtás – A pénzügyi stabilitás és a fenntartható növekedés helyreállítása céljából Cipruson végrehajtandó egyedi intézkedések – Nehéz helyzetben lévő bank feldarabolása, és valamely másik nehéz helyzetben lévő bank újratőkésítése az első bank nem biztosított betéteinek saját tőkévé történő átalakítása útján – Az első bank pénzügyi támogatásból származó tartozásának a második bank általi átvállalása – Eltérő bánásmód a két bank nem biztosított betéteinek jogosultjai és a pénzügyi támogatásból eredő követelésekkel rendelkező hitelezők között – Az egyenlő bánásmód elvének megsértése – Hiány
(2013/236 tanácsi határozat; 2013. április 26‑i egyetértési megállapodás)
(lásd: 448. pont)
24.    Európai uniós jog – Elvek – Egyenlő bánásmód – Állampolgárság alapján történő hátrányos megkülönböztetés – Tilalom – Tagállam kizárólagosan belső helyzetére való alkalmazhatatlanság – Korlátok – Valamely uniós intézmény hozzájárulása az ilyen bánásmód fenntartásához vagy alkalmazásához – Megengedhetetlenség
(EUMSZ 18. cikk)
(lásd: 460–462. pont)
25.    Európai uniós jog – Elvek – Egyenlő bánásmód – Megsértés – Fogalom
(lásd: 464. pont)
26.    Gazdaság‑ és monetáris politika – Monetáris politika – Végrehajtás – A pénzügyi stabilitás és a fenntartható növekedés helyreállítása céljából Cipruson végrehajtandó egyedi intézkedések – Nehéz helyzetben lévő bank feldarabolása, és valamely másik nehéz helyzetben lévő bank újratőkésítése az első bank nem biztosított betéteinek saját tőkévé történő átalakítása útján – Eltérő bánásmód a két bank nem biztosított betéteinek jogosultjai és az e bankok görögországi fióktelepeinél elhelyezett betétek jogosultjai között – Az egyenlő bánásmód elvének megsértése – Hiány
(2013/236 tanácsi határozat; 2013. április 26‑i egyetértési megállapodás)
(lásd: 468–470. és 472. pont)
27.    Gazdaság‑ és monetáris politika – Monetáris politika – Végrehajtás – A pénzügyi stabilitás és a fenntartható növekedés helyreállítása céljából Cipruson végrehajtandó egyedi intézkedések – Nehéz helyzetben lévő bank feldarabolása, és valamely másik nehéz helyzetben lévő bank újratőkésítése az első bank nem biztosított betéteinek saját tőkévé történő átalakítása útján – Betétesenként 100 000 euró felső határ mellett a betétek második bankhoz történő átutalása – Az egyenlő bánásmód elvének megsértése – Hiány
A 2005/1 és 2009/14 irányelvvel módosított, 94/19 európai parlamenti és tanácsi irányelv, tizenhatodik preambulumbekezdés, 7. cikk, (1a) bekezdés; 2013/236 tanácsi határozat; 2013. április 26‑i egyetértési megállapodás)
(lásd: 481–484. pont)
28.    Bírósági eljárás – Bizonyítás – Bizonyítási teher
(A Törvényszék eljárási szabályzata (2015), 85. cikk)
(lásd: 500. pont)
29.    Gazdaság‑ és monetáris politika – Monetáris politika – Végrehajtás – A pénzügyi stabilitás és a fenntartható növekedés helyreállítása céljából Cipruson végrehajtandó egyedi intézkedések – Nehéz helyzetben lévő bank feldarabolása, és valamely másik nehéz helyzetben lévő bank újratőkésítése az első bank nem biztosított betéteinek saját tőkévé történő átalakítása útján – Eltérő bánásmód a két bank nem biztosított betéteinek jogosultjai és a szövetkezeti hitelintézeti szektor azon társaságai között, amelyeknél nem került sor hitelezői feltőkésítésre – Az egyenlő bánásmód elvének megsértése – Hiány
(2013/236 tanácsi határozat)
(lásd: 503–507. pont)
Tárgy
Az EUMSZ 268. cikken alapuló kérelem azon kár megtérítése iránt, amelyet a felperesek állítólagosan az EKB Kormányzótanácsának a ciprusi központi bank kérelmét követően rendkívüli likviditási segítségnyújtásról szóló, 2013. március 21‑i határozata, az Eurócsoport 2013. március 25‑i, április 12‑i, május 13‑i és szeptember 13‑i Ciprusra vonatkozó nyilatkozatai, a pénzügyi stabilitás és a fenntartható növekedés helyreállítása céljából Ciprus által végrehajtandó egyedi intézkedésekről szóló, 2013. április 25‑i 2013/236/EU tanácsi határozat (HL 2013. L 141., 32. o.), a konkrét gazdaságpolitikai feltételekről szóló, a Ciprusi Köztársaság és az Európai Stabilitási Mechanizmus (ESM) között 2013. április 26‑án kötött egyetértési megállapodás, valamint a Bizottság, a Tanács, az EKB és az Eurócsoport Ciprusi Köztársaságnak nyújtott pénzügyi segítségnyújtási eszközhöz kapcsolódó egyéb aktusai és magatartása okán szenvedtek el.
Rendelkező rész
1)
A Törvényszék a keresetet elutasítja.
2)
Eleni Pavlikka Bourdouvali és a többi felperes, akiknek neveit a melléklet tartalmazza, a saját költségeiken felül kötelesek viselni az Európai Unió Tanácsa, az Európai Bizottság és az Európai Központi Bank (EKB) költségeit.